Angoroj

Angoroj (1964; Angusties n'esperantu) foi la primera película rodada completamente n'esperantu. El direutor, Jacques-Louis Mahé, amigu del escritor esperantista Raymond Schwartz, ya había producíu una película muda propagandística enantes de la Segunda Guerra Mundial, de nome Antaŭen! (¡Adelante!).

A comienzos de la década de 1960, Mahé, espertu en fotografía y cine, invirtió na producción de la que foi la primera película n'esperantu. Nel escenariu que'l propiu Mahé creó los actores del Internacia Arta Teatro interpreten una novela policiaca que tien llugar nun suburbiu parisino u desenvuelvense lladrones y estafadores. Aparte de Raymond Schwartz (nel papel de comisariu), apaecen Gaston Waringhien (narrador) y munchos otros del París de la época, incluío un perxoven Michel Duc-Goninaz.

La película, rodada ente 1963 y 1964, nun tuvo una bona respuesta del públicu. Mahé perdió grandes cantidaes de dineru y acusó a l'Asociación Universal d'Esperantu de boicot. Inmersu nuna profunda depresión destruyó cuasi toles copies; sólo salváronse dos (adquirisa nel so día pol centro cultural esperantista Château de Grésillon y l'Asociación Británica d'Esperanto) y la cinta orixinal, que recuperó la productora LF-koop en 1991 y de la que editó un videu de 61 minutos.

 Repartu 

 Ver tamién 
Cine n'esperantu

 Referencies 

 Enllaces esternos 

Categoría:Películes n'esperantu
Categoría:Películes de Francia